
SUGESTII
Comisia pentru libertăți civile, justiție și afaceri interne recomandă Comisiei pentru afaceri constituționale, care este comisie competentă, includerea următoarelor sugestii în propunerea de rezoluție ce urmează a fi adoptată:
Libertăți civile, justiție și afaceri interne: considerații orizontale
1.	sprijină propunerile făcute de plenul Conferinței privind viitorul Europei („Conferința”) din 9 mai 2022 în ceea ce privește libertățile civile, justiția și afacerile interne[footnoteRef:1]; își reiterează sprijinul pentru acțiunile ulterioare Conferinței, cu scopul de a da curs concluziilor Conferinței și așteptărilor cetățenilor; invită Uniunea să susțină mai sistematic statul de drept și democrația, să asigure protecția drepturilor fundamentale, precum și să controleze respectarea tuturor acestor valori consacrate la articolul 2 din TUE, atât la aderarea noilor membri, cât și în mod continuu în toate politicile Uniunii și în toate statele membre; reamintește că punerea în aplicare integrală a multora dintre măsurile propuse de Conferință nu ar necesita modificări ale tratatului, ci modificări legislative și/sau o mai bună punere în aplicare a legislației existente;  [1:  În special, următoarele propuneri: 22, 25, 26, 27, 28, 29, 31, 34, 36, 37, 38, 39, 40, 41, 42, 43, 44 și 45. ] 

2.	subliniază că adoptarea mai multor propuneri legislative în domeniul libertății, securității și justiției a fost lentă sau chiar blocată, în pofida nevoii urgente de acțiune; solicită Comisiei să valorifice diferitele studii realizate de Serviciul de Cercetare al Parlamentului European care examinează costul lipsei de acțiune la nivel european în aceste domenii[footnoteRef:2]; solicită înlocuirea în tratate a cerințelor privind unanimitatea pentru adoptarea legislației în aceste domenii, inclusiv pentru utilizarea clauzelor pasarelă, cu proceduri de vot cu majoritate de voturi, precum și utilizarea sistematică a procedurii legislative ordinare, pentru a îmbunătăți capacitatea de acțiune a Uniunii; consideră că, având în vedere sensibilitatea deosebită a acestor chestiuni, orice modificare a acestor cerințe de vot în cadrul Consiliului ar trebui să asigure un echilibru corect între „ponderile” voturilor, astfel încât să fie protejate interesele țărilor mai mici; [2:  Pentru o prezentare generală, a se vedea https://www.europarl.europa.eu/RegData/etudes/BRIE/2019/631730/EPRS_BRI (2019) 631730_EN.pdf. ] 

3.	consideră că orice modificare a alocării competențelor între Uniune și statele membre în spațiul de libertate, securitate și justiție ar trebui să respecte pe deplin principiile consacrate la titlul I din TUE, în concret articolul 2, articolul 4 alineatele (2) și (3) și articolele 5 și 6; 
4.	subliniază că articolul 68 din TFUE a fost folosit ca drept de inițiativă de facto de către Consiliul European în spațiul de libertate, securitate și justiție; atrage atenția că ar trebui revizuită adoptarea de către Consiliul European a programelor operaționale multianuale în acest domeniu, fără a fi obligat să consulte Parlamentul sau Comisia, având în vedere impactul deosebit de mare al acestor politici asupra drepturilor fundamentale ale cetățenilor; solicită ca Parlamentului și Consiliului să li se acorde această competență în mod egal; 
Protecția democrației, a statului de drept și a drepturilor fundamentale
5.	subliniază că principalul instrument politic al Uniunii de abordare și corectare a amenințărilor la adresa statului de drept și a încălcărilor sistemice ale acestuia în statele membre, articolul 7 din TUE, a fost până acum ineficient, întrucât situația statului de drept s-a deteriorat și mai mult de la activarea procedurii atât în ceea ce privește Polonia, cât și Ungaria;[footnoteRef:3] prin urmare, consideră necesară modificarea articolului 7 din TUE după cum urmează: să se modifice pragurile de vot ale Consiliului prevăzute la articolul 7 alineatul (1) din TUE, de la o majoritate de patru cincimi la votul cu majoritate calificată, și să se elimine cerința unanimității de la articolul 7 alineatul (2) din TUE; să ceară Consiliului să invite un reprezentant al organismului care a depus propunerea motivată să o prezinte, să informeze prompt și pe deplin, la fiecare etapă a procedurii, instituția care declanșează aplicarea articolului 7 alineatul (1) din TUE[footnoteRef:4], să organizeze cel puțin două audieri pentru fiecare țară în cauză pe semestru în mod regulat, structurat și deschis și să elaboreze recomandări specifice fiecărei țări și să evalueze punerea lor în aplicare în temeiul articolului 7 alineatul (1) din TUE; Parlamentul și Comisia să fie implicate în elaborarea modalităților de audiere în temeiul articolului 7 alineatul (1) din TUE[footnoteRef:5]; să i se permită Parlamentului să declanșeze aplicarea articolului 7 alineatul (2) din TUE; să indice faptul că statele membre, Comisia și Parlamentul iau în considerare declanșarea articolului 7 alineatul (2) din TUE dacă procedura prevăzută la articolul 7 alineatul (1) din TUE durează mai mult de cinci ani; să precizeze mai detaliat drepturile care decurg din aplicarea tratatelor, care pot fi suspendate în temeiul articolului 7 alineatul (3) din TUE, inclusiv dreptul de a deține președinția Consiliului; Agenția pentru Drepturi Fundamentale a Uniunii Europene („FRA”) să fie invitată să își prezinte contribuția în cadrul audierilor în temeiul articolului 7 alineatul (1);4  [3: 	Rezoluția Parlamentului European din 16 ianuarie 2020 referitoare la audierile în curs în temeiul articolului 7 alineatul (1) din TUE privind Polonia și Ungaria (2020/2513(RSP)). Rezoluția Parlamentului European din 5 mai 2022 referitoare la audierile în curs în temeiul articolului 7 alineatul (1) din TUE în ceea ce privește Polonia și Ungaria (2022/2647(RSP)). ]  [4: 	Rezoluția Parlamentului European din 16 ianuarie 2020 referitoare la audierile în curs în temeiul articolului 7 alineatul (1) din TUE privind Polonia și Ungaria (2020/2513(RSP)).]  [5: 	Rezoluția Parlamentului European din 7 octombrie 2020 referitoare la instituirea unui mecanism al UE pentru democrație, statul de drept și drepturile fundamentale (2020/2072(INI).] 

6.	ia act de lipsa de inițiativă sau de acțiuni eficiente din partea Comisiei, inclusiv sub forma acțiunilor în constatarea neîndeplinirii obligațiilor, care să vizeze încălcările sau neaplicarea dreptului Uniunii în domeniul libertății, securității și justiției, în pofida dovezilor de deteriorare a situației în mai multe state membre; remarcă faptul că apelurile repetate ale Parlamentului la acțiune au rămas fără răspuns; prin urmare, consideră că este necesar să se consolideze mijloacele Parlamentului de controlare a activităților Comisiei în ceea ce privește monitorizarea și asigurarea respectării dreptului Uniunii; 
7.	ia act de faptul că tratatele nu conțin în prezent un temei juridic pentru introducerea unei legislații care să apere și să promoveze valorile comune exprimate la articolul 2 din TUE și că această lacună a limitat în mod grav Uniunea în crearea unor mecanisme adecvate și eficiente de remediere a amenințărilor naționale la adresa valorilor comune și de încălcare a acestora; consideră că este esențial pentru protecția tuturor persoanelor ca Uniunea să aibă capacitatea de a aborda în mod eficient orice regres democratic în statele membre; solicită includerea unei dispoziții, care i-ar permite Uniunii, prin intermediul procedurii legislative ordinare, să introducă noi mecanisme pentru monitorizarea structurală și evaluarea evoluțiilor în ceea ce privește valorile prevăzute la articolul 2 din TUE în fiecare dintre statele membre și pentru asigurarea aplicării acestuia; aceste mecanisme ar trebui să includă rapoarte anuale care să evalueze dacă au existat deficiențe, un risc de încălcare gravă sau o încălcare efectivă a valorilor prevăzute la articolul 2 din TUE în fiecare dintre statele membre, recomandări specifice fiecărei țări însoțite de termene de punere în aplicare, obiective și acțiuni concrete care trebuie întreprinse, precum și criterii de referință pentru măsurarea progreselor și modul de corelare a acestora cu măsurile relevante de asigurare a respectării legislației; consideră că această dispoziție ar trebui să permită instituirea unor mecanisme suplimentare de asigurare a respectării legii, inclusiv a unor măsuri financiare adecvate care să fie luate de Consiliu cu majoritate calificată, cum ar fi suspendarea angajamentelor și a plăților, inclusiv în cazurile în care nu există o legătură directă cu buna gestiune financiară a bugetului Uniunii sau cu protecția intereselor financiare ale Uniunii; subliniază că introducerea unui astfel de mecanism va contribui la consolidarea încrederii reciproce între statele membre, îmbunătățind astfel funcționarea principiului recunoașterii reciproce; 
8.	solicită includerea Cartei drepturilor fundamentale ca al doilea capitol din Tratatul privind Uniunea Europeană pentru ca drepturile și libertățile fundamentale să ocupe un loc mai important în tratatele fondatoare; solicită includerea în tratate a unei dispoziții orizontale vizând drepturile fundamentale, similară articolelor 8, 9 și 10 din TFUE, astfel încât obligația orizontală a Uniunii de a include o perspectivă a drepturilor fundamentale în toate politicile, la toate nivelurile și în toate etapele, să fie mai explicită, cerând astfel colegiuitorilor, precum și tuturor instituțiilor, organelor, oficiilor și agențiilor Uniunii și statelor membre, atunci când pun în aplicare dreptul Uniunii, să respecte drepturile fundamentale ale UE și să promoveze aplicarea acestora în toate activitățile lor; consideră, în plus, că este necesar ca instituțiile, organismele, oficiile și agențiile Uniunii să fie obligate să includă mecanisme de monitorizare a drepturilor fundamentale și clauze de evaluare aferente, care să conțină obiective și criterii de referință clare, mai ales ori de câte ori legiferează în domenii de politică sensibile la drepturile fundamentale, inclusiv în spațiul de libertate, securitate și justiție (integrare consolidată a drepturilor fundamentale);
9.	reamintește că așteptările cetățenilor, astfel cum au fost exprimate la Conferință, depășesc interpretarea strictă a articolului 51 primul paragraf din Carta drepturilor fundamentale, conform căreia Carta se aplică statelor membre doar când acestea pun în aplicare dreptul Uniunii, și că obiectivul ar trebui să fie acela de a face drepturile fundamentale cât mai eficiente posibil; prin urmare, cere să se extindă domeniul de aplicare a Cartei drepturilor fundamentale a Uniunii Europene în raport cu statele membre; consideră că, în acest sens, articolul 51 alineatul (1) din Cartă ar trebui revizuit astfel încât să prevadă că drepturile recunoscute de Cartă ar trebui să protejeze persoanele ori de câte ori statele membre acționează în domeniul de aplicare a unei competențe a Uniunii, exclusivă sau partajată, chiar dacă o astfel de competență nu a fost încă exercitată de Uniune;[footnoteRef:6] [6:  Având în vedere concluziile AG Sharpston din 30 septembrie 2010 în Cauza C‑34/09, Zambrano.] 

10.	cere elaborarea unui statut al cetățeniei europene, care să ofere drepturi și libertăți specifice cetățenilor, ceea ce ar face ca valorile și drepturile europene să devină mai tangibile pentru cetățenii Uniunii; 
11.	subliniază că cetățenia UE se acordă pe baza cetățeniei unui stat membru, ceea ce restricționează accesul la drepturile cuprinse în aceasta pentru resortisanții țărilor terțe care își au reședința pe teritoriul UE, cum ar fi resortisanții țărilor terțe cu statut de rezident pe termen lung în UE; solicită revizuirea articolului 20 din TFUE prin introducerea unui nou alineat (20)(2a) care să prevadă că, fără a aduce atingere competenței statelor membre de a acorda cetățenia, exercitarea drepturilor menționate la articolul 20 alineatul (2) ar trebui extinsă la resortisanții țărilor terțe care își au reședința pe teritoriul UE, inclusiv la resortisanții țărilor terțe cu statut de rezident pe termen lung în UE; solicită interzicerea în tratate a cetățeniei prin mecanisme de investiții prin care cetățenia națională, împreună cu cetățenia UE, este oferită resortisanților țărilor terțe în schimbul unor considerente în primul rând de ordin financiar;
12.	constată că unele state membre nu acordă cetățenilor lor care își au reședința în alte state membre dreptul de a vota la alegerile naționale; consideră că este contrar valorilor democratice europene că, în consecință, acești cetățeni ai UE sunt privați de dreptul lor la vot pentru că și-au exercitat dreptul lor fundamental la liberă circulație în temeiul legislației UE; solicită să se consacre în tratate principiul conform căruia fiecare cetățean al UE are dreptul de a vota la alegerile locale, regionale, naționale și europene; 
13.	solicită înființarea FRA ca autoritate independentă în domeniul drepturilor omului, similară instituțiilor naționale din domeniul drepturilor omului și în conformitate cu Principiile de la Paris ale Adunării Generale a ONU din 1993, pentru a proteja și a promova Carta drepturilor fundamentale a Uniunii Europene în toate politicile și practicile instituțiilor, organelor, oficiilor și agențiilor Uniunii, precum și ale statelor membre atunci când pun în aplicare dreptul Uniunii; consideră că acest lucru necesită un temei juridic în tratate pentru înființarea Autorității pentru Drepturi Fundamentale a Uniunii Europene, consacrând independența acesteia și introducând procedura legislativă ordinară pentru adoptarea și modificarea mandatului său; solicită să se acorde acestei noi autorități competența de a introduce acțiuni în temeiul articolului 263 din TFUE pe motiv de încălcare a Cartei; solicită extinderea mandatului său, care să includă competența de a soluționa plângeri și consultarea obligatorie a FRA de către Comisie, atunci când sunt pregătite propuneri de acte legislative sau recomandări care au un impact asupra drepturilor fundamentale;
14.	consideră că este necesar să se acorde Autorității Europene pentru Protecția Datelor competența de a introduce acțiuni în conformitate cu articolul 263 din TFUE pe motiv de încălcare a dreptului la protecția datelor;
15.	solicită introducerea în TFUE a unei noi competențe partajate a Uniunii pentru instituirea unui cadru juridic eficace împotriva dezinformării; 
16.	deplânge profund faptul că legislația orizontală a UE privind punerea în aplicare a principiului tratamentului egal al persoanelor indiferent de religie sau convingeri, de dizabilitate, de vârstă sau de orientare sexuală nu a fost încă adoptată de la propunerea Comisiei din 2008, din cauza blocajului la nivelul Consiliului, în ciuda apelurilor repetate ale Parlamentului; consideră, prin urmare, că este necesar ca acțiunea UE de combatere a discriminărilor în temeiul articolului 19 din TFUE să fie întreprinsă în conformitate cu procedura legislativă ordinară, pentru a asigura un nivel minim uniform de protecție în cadrul Uniunii pentru persoanele discriminate; solicită ca articolul 19 din TFUE să acopere, de asemenea, motivele precum genul, identitatea de gen, exprimarea de gen sau caracteristicile sexuale, originea socială, caracteristicile genetice, limba, opiniile politice sau de orice altă natură, apartenența la o minoritate națională, averea și nașterea, precum și discriminarea intersecțională; 
17.	cere să se introducă la articolul 8 din TFUE o trimitere la inegalitățile de gen și obligația Uniunii de a viza în diferitele sale politici combaterea tuturor tipurilor de violență de gen, inclusiv luând toate măsurile necesare pentru a preveni și pedepsi aceste acte criminale și pentru a sprijini și proteja victimele; 
18.	cere să se introducă la articolul 10 din TFUE motivele legate de gen, identitate de gen, exprimare de gen sau caracteristici sexuale, precum și toate celelalte motive menționate la articolul 21 alineatul (1) din Cartă, și anume culoarea, caracteristicile genetice, limba, opiniile politice sau de orice altă natură, apartenența la o minoritate națională, averea și nașterea, pentru ca Uniunea să combată discriminarea atunci când își definește și implementează politicile și acțiunile; 
19.	cere să se introducă la articolul 21 alineatul (1) din Cartă, genul, identitatea de gen, exprimarea de gen și caracteristicile sexuale, pentru a interzice explicit și discriminarea din aceste motive; 
20.	subliniază că articolul 2 din TUE include în mod explicit drepturile persoanelor care aparțin minorităților printre principiile constituționale ale Uniunii; solicită acțiuni, inclusiv legislație UE, pentru a proteja persoanele care aparțin minorităților și culturile și limbile minorităților naționale și lingvistice tradiționale (AM 26 PPE); în plus, solicită Uniunii să ratifice Carta europeană a limbilor regionale sau minoritare și Convenția-cadru pentru protecția minorităților naționale;
21.	consideră că este necesar să se asigure dreptul de acces la sănătatea sexuală și reproductivă și la drepturile aferente pentru toți cetățenii din întreaga UE; cere să se introducă într-un nou articol din Carta drepturilor fundamentale dreptul oricărei persoane la autonomie corporală, la acces liber și în cunoștință de cauză la sănătatea sexuală și reproductivă și la drepturile aferente, precum și la toate serviciile de asistență medicală conexe, fără discriminare, inclusiv la avort legal și în condiții de siguranță; cere să se înlocuiască articolul 4 alineatul (2) litera (k) din TFUE cu textul „preocupări comune în materie de siguranță în sănătatea publică și protecția sănătății umane, inclusiv în ceea ce privește sănătatea sexuală și reproductivă și drepturile aferente”;
22.	cere să se introducă un obiectiv climatic la articolul 37 din Carta drepturilor fundamentale;
23.	cere ca măsurile privind dreptul familiei cu implicații transfrontaliere să fie adoptate în conformitate cu procedura legislativă ordinară;
Politici privind verificările la frontiere, azilul și imigrația
24.	reafirmă obiectivele și principiile generale pe care se bazează politicile comune în materie de frontiere, azil și imigrație în tratate, cum ar fi libera circulație fără verificări la frontierele interne și gestionarea comună eficientă a frontierelor în temeiul articolelor 67, 77 și 79 alineatul (2) litera (b) din TFUE, principiul nereturnării în temeiul articolului 78 alineatul (1) din TFUE, tratamentul echitabil al resortisanților țărilor terțe, combaterea migrației ilegale și a traficului de persoane sau principiul solidarității și al distribuirii echitabile a răspunderii între statele membre în conformitate cu articolul 80 din TFUE, care ar trebui utilizat ca temei juridic complementar pentru legislația din cadrul acestui capitol din tratat; 
25.	consideră că acestea constituie o bază solidă pentru a răspunde solicitărilor cetățenilor exprimate în cadrul Conferinței[footnoteRef:7], care au inclus consolidarea rolului UE în migrația legală, azilul, abordarea migrației ilegale, combaterea traficului de persoane și gestionarea corectă a frontierelor comune ale Uniunii Europene, respectând în același timp drepturile fundamentale, precum și reforma sistemului european comun de azil și aplicarea uniformă în toate statele membre a unor norme comune privind primirea migranților și îmbunătățirea politicilor de integrare în toate statele membre; [7:  Recomandările nr. 41-45, a se vedea https://www.europarl.europa.eu/resources/library/media/20220509RES29121/20220509RES29121.pdf ] 

26.	subliniază, cu toate acestea, că acțiunea la nivelul UE rămâne incompletă mai ales din cauza dezechilibrului instituțional dintre colegiuitori; recomandă, prin urmare, ca procedura legislativă ordinară să se aplice tuturor politicilor Uniunii privind controalele la frontieră, azilul și imigrația, inclusiv pentru a evalua punerea în aplicare a acestor politici (articolul 70 din TFUE); solicită partajarea mai multor competențelor între UE și statele membre, pentru a atinge obiectivele prevăzute la capitolul II titlul V din TFUE și în conformitate deplină cu principiul subsidiarității și cel al proporționalității, inclusiv pentru măsurile de integrare, care nu sunt acoperite în prezent, chiar dacă integrarea și incluziunea resortisanților din țările terțe este esențială pentru reușita eforturilor de elaborare a unor norme comune privind sosirea și șederea lor în UE și reprezintă o parte esențială a punerii în aplicare a sistemului european comun de azil;
Cooperarea judiciară în materie penală și cooperarea polițienească 
27.	consideră că măsurile legislative cu caracter orizontal care instituie principii care stabilesc standarde minime în dreptul penal al UE ar mări încrederea reciprocă între statele membre, conducând astfel la o cooperare judiciară mai eficientă, respectând în același timp principiul subsidiarității; solicită introducerea unei competențe a Uniunii la articolul 82 din TFUE pentru a stabili standarde minime pentru condițiile de arestare preventivă și reținere, precum și standarde minime pentru admisibilitatea probelor, cu respectarea deplină a dreptului la un proces echitabil în cadrul procedurilor penale; solicită modificarea tratatelor pentru a codifica jurisprudența CJUE în ceea ce privește limitarea, în situații excepționale, a recunoașterii reciproce a hotărârilor judecătorești și a deciziilor judiciare emise de un stat membru în cazul în care există deficiențe sistemice sau generalizate care afectează sistemul judiciar al statului membru respectiv; 
28.	cere o implicare mai puternică a Parlamentului în cadrul procedurii legislative speciale prevăzute la articolul 83 alineatul (1) din TFUE, în legătură cu identificarea unor noi domenii de criminalitate deosebit de gravă cu dimensiune transfrontalieră; cere includerea infracțiunilor împotriva mediului, a infracțiunilor motivate de ură și a violenței pe criterii de gen pe lista „euroinfracțiunilor”.

	Membri supleanți [articolul 209 alineatul (7)] prezenți la votul final
	Aurélia Beigneux, Milan Brglez, Katalin Cseh, Marie Dauchy, Paolo De Castro, José Manuel Fernandes, Tomasz Frankowski, Vlad Gheorghe, Martin Hojsík, Max Orville, Mounir Satouri

	S&D
	Katarina Barley, Milan Brglez, Paolo De Castro, Maria Grapini, Evin Incir, Łukasz Kohut, Dietmar Köster, Juan Fernando López Aguilar, Javier Moreno Sánchez, Theresa Bielowski, Matjaž Nemec, Thijs Reuten, Isabel Santos, Elena Yoncheva

	Renew
	Katalin Cseh, Lucia Ďuriš Nicholsonová, Vlad Gheorghe, Martin Hojsík, Sophia in 't Veld, Fabienne Keller, Moritz Körner, Max Orville, Maite Pagazaurtundúa, Ramona Strugariu

	Verts/ALE
	Patrick Breyer, Gwendoline Delbos-Corfield, Alice Kuhnke, Erik Marquardt, Diana Riba i Giner, Mounir Satouri, Tineke Strik

	The Left
	Konstantinos Arvanitis, Cornelia Ernst, Anne-Sophie Pelletier, Miguel Urbán Crespo



	18
	-

	PPE
	Karolin Braunsberger-Reinhold, Lena Düpont, José Manuel Fernandes, Tomasz Frankowski, Jeroen Lenaers, Lukas Mandl, Alessandra Mussolini, Janina Ochojska, Paulo Rangel, Axel Voss, Javier Zarzalejos

	ID
	Aurélia Beigneux, Annika Bruna, Susanna Ceccardi, Marie Dauchy, Tom Vandendriessche

	ECR
	Patryk Jaki

	NI
	Milan Uhrík

Legenda simbolurilor utilizate: 
+  :  pentru
-  :  împotrivă
0  :  abțineri

